Ndandalo

ni kata ya Wilaya ya Kyela katika Mkoa wa Mbeya, Tanzania. Inapitiwa na mto unaokwenda kumwaga maji katika ziwa Nyasa. 

Katika sensa iliyofanyika mwaka 2022 wakazi walihesabika kuwa 8,768 https://www.nbs.go.tz. 

Ndandalo ni kata ambayo inachangia kiasi kikubwa cha mapato katika wilaya ya Kyela.

Ina viwanda vikubwa na vidogo vikiwemo viwanda vya sabuni, mafuta, kuchonga vyuma, usindikaji wa vyakula  na kadhalika.

Ndandalo ina machinjio ya wanyama yanayotegemewa na wilaya.

Ina shule za msingi mbili ambazo ni shule ya msingi Ndandalo na shule ya msingi Mbogela.

Ndandalo ina vyuo viwili ambavyo kimoja ni Kyela Politechnic College (KPC) na Chuo cha Ufundi.

Ndandalo ina vituo vya redio viwili ambavyo ni Kyela FM na Keifo FM.

Ndandalo ina viwanja viwili vikubwa vya mpira na kiwanja cha kuchezea tamaduni za Kinyakyusa.

Marejeo



Jamii:Wilaya ya Kyela 
Jamii:Kata za Mkoa wa Mbeya